મહીસાગર નદી કિનારે ઝાડ પર દુપટ્ટાથી બે યુવક-યુવતીએ ગળે ફાંસો ખાઈ મોતને વ્હાલું કરી દીધું હોવાની વાત વાયુવેગે આંકલાવ પંથકમાં ફેલાતા લોકોના ટોળેટોળાં ઉમટી પડ્યા હતા. પાદરા પોલીસ મથકની હદ લાગતી હોઈ સમગ્ર બનાવની જાણ પાદરા પોલીસને કરવામાં આવી હતી. જેને પગલે પોલીસ તુરંત જ ઘટનાસ્થળે દોડી ગઈ હતી. અને તપાસ હાથ ધરી હતી. જેમાં યુવકના ખિસ્સામાંથી મળી આવેલા મોબાઈલ પરથી પોલીસે યુવકના પરિવારજનોનો સંપર્ક સાધ્યો હતો.